L 103/114 Jurnalul Oficial al Uniunii Europene 19.4.2011 DECIZIA COMISIEI din 18 aprilie 2011 de modificare a Deciziei 1999/93/CE privind procedura de atestare a conformității produselor de construcție conform articolului 20 alineatul (2) din Directiva 89/106/CEE a Consiliului referitor la uşile, ferestrele, obloanele, storurile, portalurile și feroneria aferentă [notificată cu numărul C(2011) 2587] (Text cu relevanță pentru SEE) (2011/246/UE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Directiva 89/106/CEE a Consiliului din 21 decembrie 1988 privind apropierea actelor cu putere de lege și a actelor administrative ale statelor membre referitoare la materialele de construcţii (), în special articolul 13 alineatul (4), după consultarea Comitetului permanent pentru construcţii, întrucât: (1) Comisia a adoptat Decizia 1999/93/CE din 25 ianuarie 1999 privind procedura de atestare a conformității produselor de construcție conform articolului 20 alineatul (2) din Directiva 89/106/CEE a Consiliului referitor la ușile, ferestrele, obloanele, storurile, portalurile și feroneria aferentă (2). (2)  În temeiul articolului 13 din Directiva 89/106/CEE, conformitatea se stabileşte în conformitate cu anexa III la respectiva directivă. 40, 11.2.1989, p. 12. OL O L29, 3.2.1999, p. 51. (3)  În urma unei reexaminări a utilizărilor prevăzute ale ușilor şi portalurilor, procedurile corespunzătoare de atestare a conformității ar trebui modificate pentru a include dispoziţii pentru feroneria, ferestrele și ușile neutilizate pentru izolarea antifoc sau antifum sau pe traseele de evacuare. (4) Prin urmare, Decizia 1999/93/CE ar trebui modificată în consecință, ADOPTĂ PREZENTA DECIZIE: Articolul 1 Anexa III la Decizia 1999/93/CE se înlocuiește cu textul din anexa la prezenta decizie. Articolul 2 Prezenta decizie se adresează statelor membre. Adoptată la Bruxelles, 18 aprilie 2011. Pentru Comisie Antonio TAJANI Vicepreședinte